
DISPUTATIO  MEDICA 


INAUGURALIS, 

DE 

TYPHO. 


Typho,  summo  jure,  nomen  pestis  Europae 
tributum  est ; et  quamvis  in  hac  regione  in 
forma  ejus  maxime  virulenta,  eo  sumus  im- 
munes  ; tamen  strages  in  partibus  magis  aus- 
tralibus ab  illa  editae,  illum  nostra  attentione 
et  cura  sedulissimis  dignum  reddunt. 

Haec  febris  in  duas  species,  febrem  ner- 
vosam (Typhum  Mitiorem  Culleni)  et  putri- 

dam,  malignam  vel  maculatam  (Typhum  gra- 
viorem ejusdem  auctoris)  ab  omnibus  auctori- 
bus divisa  est.  Ex  illis  prior  in  hac  regione 
longe  frequentius  occurrit ; sed  posterior  quo- 
que nimis  frequenter,  praesertim  inter  plebem, 
vel  in  illis  locis,  quibus  multi  conferti  sunt,  ut 
in  carceribus,  nosocomiis  et  navibus  valetudi- 
nariis, se  prodit ; et  in  his  maxime  pestifera, 
ex  nimia  immunditie  et  ventilationis  defectu, 
evadit ; et  propagatio,  ex  cura  minima  ad  se- 
parandos aegros  ab  sanis  adhibita,  augetur. 

Praeter  has  duas  species,  jam  memoratas, 
plurimae  aliae  ab  auctoribus  recensentur.  Sic 
Synochus  Doctoris  Culleni,  Typhi  modifica- 
tio procul  dubio  existit ; et  Icterodes  calida- 
rum regionum  cum  illo  (Typho)  verisimile 
arcte  connectitur,  quamvis  excessu  bilis  et 
flavedine  cutis  in  hac  regione  raro  accidunt. 

Synocham  esse  morbum  rarissime  videtur ; 
et,  si  unquam  se  prodit,  et  symptomatibus,  et 
consideratione  causae,  unde  febris  orta  sit, 
facile  dignoscatur.  Febris  milliaris  et  aph- 
thosa quoque,  a quibusdam  medicis  Bataviae 
memoratae,  pro  varietatibus  morbi  habeantur; 
illa  a regimine  inepto  et  calefaciente  inducta, 
hac  (in  tempestatibus  quibusdam  magis  quam 
aliis)  in  febre  hujus  regionis  terrae  occur- 
rente. 

Est  et  alia  forma,  a Doctore  Currie  me- 
morata, quae,  si  non  Typhus,  eum  maxime 
refert.  Hanc  febrem  diversam  a Typho  plu- 
rimis in  rebus  depingit,  maxime  quod  sympto- 
mata catarrhalia,  et  sensus  valde  acuti,  qui  in 
Typho  plerumque  sunt  hebetes,  intolerantia 
lucis  excepta,  semper  eum  comitantur.  In 
febre  a Currie  memorata,  remedia  solita  ni- 
hil valent ; nam  omnes  casus  qui  occurrerunt, 

lethales  evaserunt.  Sed  contra,  in  aliis  symp- 
tomatibus, impetu  insidioso,  magno  calore, pro- 
stratione virium,  oppressione  apud  praecordia, 
et  proclivitate  ad  delirium,  Typhum  refert. 
Corpus  quoque,  ante  mortem,  petechiis  fere 
semper  esse  obsitum  nobis  dicit : et  cum  mor- 
bum saepissime  uti  morbum  inflammatorium 
esse  tractatum,  ob  symptomata  catarrhalia, 
perpendamus,  eum  semper  lethalem  evasisse, 
non  est  mirandum. 

Nulla  aetas,  vel  sexus  ab  impetu  hujus  fe- 
bris est  immunis ; quamvis  infantiam  vel  ex- 
tremam senectutem,  non  tam  frequenter  ac 
florentem  aetatem  ei  esse  proclivem  videtur. 
Infantes  (ex  qua  idiosyncrasie  constitutionis 
difficile  est  dictu)  resistere  huic  morbo,  va- 
lent. Sugere  foeminas  Typho,  sub  forma  sua 
gravissima  laborantes,  cogniti  sunt ; usque 

intra  paucas  horas  ante  mortem  talium  aegro- 
tarum, et  tamen  ipsi  contagio  resisterunt. 

Medici,  nutrices,  et  illi  quoque  qui  aegros 
curant,  infectioni  multo  longius  quam  alii  re- 
sistunt ; et  sunt  qui  ab  ejus  impetu  prorsus 
incolumes  existunt.  Aliquem  hac  febre  se- 
mel infectum  ei  postea  non  tam  proclivem 
esse  videtur  ; quod  contra  in  intermittenti- 
bus evenire  solet.  Non  est  intelligendum 
hoc  esse  perpetuum  ; nam  nonnulli  hoc  mor- 
bo saepius  quam  semel  laborarunt : et  in  aliis 
proclivitas  deploranda  ad  accipiendam  conta- 
gionem quae  minime  abit ; quia  antea  morbo 
afflicti  sunt,  existunt.  Medicus  celeberrimus 
hujus  urbis  exemplum  talis  praedispositionis 
memorat,  sed  exempla  tantae  proclivitatis  ra- 
rissime occurrunt. 

SYMPTOMATA. 

Accessio  Typhi  mitioris  frequenter  est 
valde  insidiosa.  Aeger  per  aliquot  dies  lan- 
guorem et  lassitudinem  levem,  fortasse  cum 
aliquo  dolore  capitis,  tantum  sentit.  Sed  in 
plurimis  casibus  haec  adeo  sunt  levia,  ut  non 
queritur,  sed  negotia  sua  solita  agit ; et  de 
ejus  valetudine  interrogantibus,  illum  non  se 
male  habere  frequenter  respondet.  Etiam  hoc 
tempore,  quaedam  vultus  mutatio  potest  ob- 
servari ; magis  solito  depressus  et  moestus  ap- 
paret ; et  semper  ciborum  appetentia  deficit. 
Haec  symptomata,  vesperem  versus,  semper 
ingravescunt. 

In  hac  conditione  aeger  quatuor  vel  quin- 
que dies  interdum  manet.  Sed  inter  hoc  tem- 

pus  raro  dormit  profunde  ; et  e somno  valde 
interrupto, quo  fruitur,  expergiscens, de  mente 
leviter  turbata,  et  quadam  anxietate  plerum- 
que conqueritur.  In  stadio  primo  quoque 
pulsum  quamvis  debilem  et  parvum,  raro  fre- 
quentiorem  fieri,  in  memoria  est  tenendum. 

Hoc  statu  languido,  per  plurimos  dies  per- 
stante, rigores  accedunt ; et  hi  cum  suffusio- 
nibus subitis  caloris  alternantur,  quos  aliquid 
sudationis  sequitur  ; (casus  tamen  mihi  inno- 
tescunt, in  quibus  rigores  unquam  fieri  aegri 
negarunt).  Dolor  capitis  ingravescit.  Tunc 
tinnitus  aurium,  dolor  dorsi  et  lumborum,  ad- 
sunt ; et  aegri  de  universa  molestia  querun- 
tur ; vel,  ut  ipsi  dicunt,  de  dolore  ossium. 
Hoc  ultimum  signum  malorum  febrilium  fere 
omnium  esse  proprium,  mihi  est  persuasum. 
Fastidium  cibi ; vertigo ; et  proclivitas  ad 

syncopen,  conando  se  tollere  erectum,  quo- 
que accedunt. 

' • 5 • •' 

Pulsus  fit  celer,  debilior,  et  aliquando  irre- 
gularis ; et  per  diem  interdum  multum  muta- 
tur. Calor  quoque  saepe  est  inaequalis,  quae- 
dam enim  corporis  partes  frigidae,  aliae  sunt 
valde  calidae  ; gravitas  quoque  est  praecordi- 
orum ; urina  plerumque  est  limpida.  Deliri- 
um frequenter  occurrit ; raro  est  delirium  fe- 
rox Culleni,  sed  Typhomania : et  aegros  saepe 
sibi  aliquid  mussitantes,  cognovi ; atque,  cum 
aliquis  illos  allocutus  est,  optime  responde- 
runt. Aliis  temporibus,  tantum  est  aliquid 
turbationis  mentis  et  auctae  anxietatis,  exper- 
giscentibus e somno  vel  in  eum  decidentibus. 

Tumores  interdum  imminuuntur  et  ulce- 
ra siccescunt ; sed,  febre  quiescente,  ad  con- 
ditionem solitam  plerumque  revertuntur.  Lin- 

gua,  quae  ad  initium  fuit  albidi  coloris,  fusci- 
oris nunc  fit,  et  saepe  tumet.  Dentes  sub  ni- 
grae materiae  densis  crustis,  quae  etiam  labris 
adhaerescit,  obducuntur  ; quodque  voratum 
habet  saporem  amarum  ; sed  interdum  acida 
sunt  aegro  jucunda. 

In  plerisque  casibus  est  aliqua  oppressio 
spiritus  ; et  aliquando  effusio  copiosa  salivae 
viscidae  et  glutinosae,  quae  obturando  fauces, 
est  magnae  molestiae  aegro.  Lingua  riges- 
cit ; et,  aegro  conante  eam  detrudere,  tremit ; 
et  sic  sermo  indistinctus  redditur.  Sudores 
profusi  erumpunt,  vel  diarrhoea  molesta  inva- 
dit : aphthae  apparent  in  ore,  atque  hae  in 
aliis  tempestatibus  magis  quam  in  aliis.  Ae- 
ger plerumque  lucis  fit  impatiens  ; sed  alii 
sensus  frequentissime  sunt  obtusi. 

Symptomata  graviora  morbi  nunc  appa- 

rent.  Delirium  in  coma  transit  ; pulsus  fit 
debilis,  et  frequentia  haud  numeranda.  Ae- 
ger stimuli  lucis  non  est  conscius ; est  dilata- 
tio pupillarum ; aspectus  vitreus  oculorum  ; 
subsultus  tendinum  ; floccitatio ; stercora  et 
urina  exeunt  involuntarie  ; coma  profunda ; 
aspectus  cadaverosus  vultus  ; et  singultus  in- 
vadunt ; et  aeger  moritur. 

Sic  morbus  pergit,  lethalis  futurus;  sed 
(feliciter  in  nostro  coelo)  plerique  casus  faus- 
te desinunt. 


PROGNOSIS. 

Prognosis  nostra  e symptomatum  concur- 
su et  violentia  est  sumenda.  Si  nullus  mag- 
nus calor  cutis  adest ; si  spiritus  satis  sit  faci- 
lis, et  aeger  in  utrumque  latus  satis  commode 

jacere  potest ; si  delirium  leve  tantum  vel 
coma  existit ; si  circiter  diem  nonum,  duode- 
cimum vel  quartum  decimum,  lenis  humor  in 
superficiem,  qui  calidus,  generalis  et  fluidus 
esse  oportet ; vel  si  levis  diarrhoea  biliosa 
accedit ; si  urina  est  turbida,  et  sedimentum 
copiosum  deponit ; si  lingua  fit  lenax  ; si  non 
ingens  est  debilitas  ; si  vinum  est  gratum  ae- 
gro ; et  pulsus,  illo  exhibito,  se  submittit ; 
sed  magis,  praesertim,  si  somno  jucundo  frui- 
tur  ; et  demum,  si  aeger  aliquod  ciborum  ge- 
nus appetere  incipiat,  tunc  plerumque  licet 
nobis  optimas  spes  fovere.  E remediis  quo- 
que adhibitis  aliquid  de  morbi  eventu  praedi- 

* / 

cere  valeamus. 

c 

Varia  symptomata  praeterea  enumerata  sunt 
prognosin  faustam  praebentia  ; ut  surditas  ; 

i 

suppurationes  naturae  phlegmonideae  in  glan- 
dula parotidea,  eruptiones  miliares,  absque 

sudoribus  profusis  ; vel  eruptiones  pustulares 
circa  os  et  nares.  Sed  his  non  tantum  ac  illis 
antea  dictis,  oportet  nos  niti. 

Apud  symptomata  infausta,  enumerare 
possumus  determinationem  sanguinis  ad  quan- 
dam  partem  ; circuitum  inaequalem  denotan- 
tem, multum  delirii,  magis  praesertim  coma  ; 
foedum  vel  collapsum  aspectum  faciei ; frigi- 
dos sudores  ; diarrhoeam  colliquativam  ; uri- 
nam pallidissimum  colorem  induentem  (quam- 
vis haec  pariter  ac  torpor  occipitis  plerumque 
delirium  instans  minitantur)  ; parvum,  debi- 
lem, et  quem  comprimi  potes,  pulsum  ; mu- 
tationem vocis  ; multum  vertiginis  j frigus 
extremitatum  y visum  pravum  ; pervigilium  ; 
difficultatem  devorandi ; aegrum  ex  lecto  sa- 
lientem, vel  extendentem  artus  ; impotentiam 
expellendi  linguam,  ejusque  motum  tremu- 
lum 5 et  vomitum. 

Convulsiones,  dejectiones  et  urina  inscie 
reddita,  singultus,  aspectus  vitreus  oculorum, 
stridor  in  gutture,  finem  infaustum  et  haud 
longe  distantem,  plerumque  praegrediuntur. 

Impetus  Typhi  gravioris  multo  magis  est 
subitus,  et  omnia  symptomata  sunt  vehem en- 
tiora. 

Rigores  vehementes  invadunt,  et  his  cito 
accedit  multum  caloris  et  sudationis.  Dolor 
capitis  celerrime  occurrit,  et  ingens  vertigo 
ex  initio.  Nausea  et  vomitus  quoque  sunt 
graviores.  Vultus  primo  apparet  depressus 
et  foedus.  Et  oculi  multum  demissi  sunt  qui 
multum  quoque  sunt  pleni,  graves,  et  nonni- 
hil inflammati.  Plurimum  adest  debilitatis  et 
prostrationis  virium,  cum  pulsu  celeri  parvo 
et  debili,  aliquando  irregulari,  vel  etiam  in- 
termittente ; cum  dolore  in  dorso  et  extremi- 

tatibus,  et  ingenti  oppressione  praecordio- 
rum. Lingua  est  rigida,  tumida  et  obducta 
nigris  sordibus.  Sermo  saepe  est  non  intelli- 
gendus  ; urina  est  pallida ; et  tandem  sedi- 
mentum nigrum  et  foetidum  plerumque  de- 
ponit. Saepe  est  pulsatio  arteriarum  caroti- 
dum et  temporalium,  magna  sitis,  et  sapor  in- 
jucundus oris.  Aeger  singultit  et  gemit  fre- 
quenter ; spiritus  est  calidus  et  foetidus  ; et 
delirium  plerumque,  saepe  coma  adsunt. 
Magna  anxietas  febrilis  quoque  existit.  Pe- 
techiae  apparent,  et  sudores  frigidi  tenaces- 
que erumpunt.  Abdomen  saepe  tumidum  et 
tensum,  et  oris  lineamenta  retracta  et  collapsa 
sunt.  Oculis  quoque  nitor  perit.  Dejectio- 
nes nigrae  et  maxime  foetidae  erumpunt  invi- 
to. Urina  quoque  aegro  non  conscio  pro- 
fluit. Aeger  non  potest  excitari.  Vibices 
erumpunt,  et  hae  pariter  ac  petechiae  saepe 
in  gangraenam  abeunt.  Haemorrhagiae  ex 

plurimis  partibus  corporis  quoque  exeunt. 
Odor  foedissimus  ex  corpore  aegri,  et  magis 
praesertim  ex  halitu  et  dejectionibus  oritur. 
Extremitates  apparent  mortuae,  interdum  an- 
te corporis  truncum.  Catamenia  in  mulieri- 
bus saepe  erumpunt ; vel,  si  sunt  gravidae, 
abortum  saepe  patiuntur.  Pulsus  intermittit 
et  decidit ; subsultus  tendinum,  convulsiones, 
et  singultus  paulo  ante  mortem  occurrunt. 
Ex  dictis  indicis  antecedentis  varietatis  fe- 
bris, diagnosis  non  difficilis  esse  potest.  Su- 
bita prostratio  virium,  symptomata  naturae 
putridae,  et  praesertim  contagio,  unde  febris 
orta  est,  cum  impetu  insidioso,  et,  ratione  ha- 
bita, mitibus  symptomatibus  (nisi  tractatione 
mala  aggravatis),  Typhus  mitior  ex  graviore 
facile  distinguatur,  efficiunt. 

Diagnosis  quoque  inter  Typhum  mitiorem 
et  Synocham  (si  talis  unquam  occurrit,)  vix 

unquam  dubia  esse  potest.  Auctores  syno- 
cham  subito  invadentem  cum  pulsu  valido, 
duro  et  pleno  ; magno  calore  ; cute  sicca $ 
et  florido  vultu  ; delirio  feroce  ; urina  ruber- 
rima ; et  sanguine  tunicam  coriaceam  indu- 
ente, descripserunt.  Omnia  haec  symptoma- 
ta frequentissime  in  Typho  absunt.  Neque 
tantum  est  debilitatis  in  synocha,  ac  in  Typho ; 
et  in  illo,  quoque,  aegrum,  aliquibus  causis 
excitantibus,  ejus  praesertim  contagioni,  ob- 
jectum fuisse,  reperire  possumus. 


In  synocho  Culleni,  vel  febre  mixta,  ad 
concursum  et  progressum  symptomatum  at- 
tendere est  necessarium,  ut  eum  a Typho  ve- 
ro, cujus  tamen  est  evidenter  modificatio,  et 
in  quam  in  stadiis  provectioribus  semper  cur- 
rit, discernamus. 


De  Causa  Proxima  hujus  febris  inter  tam 


f 

Culleni  eminet)  disputatum  est,  ut  summa 
esset  mihi  audacia,  ullam  opinionem  de  ea 
proferre,  quum  sententiae  singulae  horum  non 
sunt  bene  probatae. 

Feliciter  tamen  de  causis  remotis  et  occa- 
sionalibus  magis  constat,  quae  sunt  majoris 
momenti ; sed  hae  non  tam  multae,  ut  medi- 
ci sibi  persuaserunt,  existunt. 

Causae  praedisponentes  plures  sunt  nume- 
ro quam  excitantes.  Aetas  certa,  vel  quae 
vocatur  meridies  vitae,  actioni  causarum  oc- 
casionalium  peculiariter  esse  proclivis  vide- 
tur: pathemata  anima  deprimentia  5 magna  fa- 
tigatio ; multa  expositio  frigori ; et  debilitas, 
utcunque  inducta,  vel  prioribus  morbis,  vel 
depletionibus,  vel  tenui  diaeta,  causae  sunt, 
quae  praesertim  proclivitatem  Typho  dare 
videntur. 


c 

Multae  aliae  causae  praedisponentes  enu- 
meratae sunt,  sed  de  iis  non  tam  bene  conve- 
nit. Inter  has,  habitus  relaxatus,  coelum  hu- 
midum  et  serenum,  nimius  victus  ex  carne,  et 
yis  calidae  regionis  recensentur.  Haec  ulti- 
ma maxime  esse  videtur  iners,  cum  calores 
sunt  vehementes  ; sic,  Doctore  Lind  testante, 
ventis  fervidis  in  desertis  Africae  efflantibus, 
morbis  contagiosis  pro  tempore  obstatur. 
Hoc  etiam  in  variola  accidit,  quamvis  haec, 
ardoribus  ingentibus  abeuntibus,  plerumque 
iterum  invadunt.  Idem  de  peste  in  Egypto, 
et  de  Typho  Icterode  in  India  occidentali 
observatum  est. 

Causae  occasionales  attentionem  gravissi- 
mam postulant. 

Effluvia  e corpore  humano  cum  condensa- 
ta sunt,  e plurimis  hominibus  in  parvo  loco  in- 

clusis,  et  praesertim  cum  aer  non  bene  diffun- 
ditur, febrem  valde  virulentam  et  malignam 
inducere  probe  constat ; et  ex  hac  causa  ple- 
rique  febrium  lethalium  quae  saepissime  in 
navibus,  hominibus  nimis  impletis,  et  in  car- 
ceribus  erumpunt,  verisimile  originem  habent. 
Hujus  exemplum  certissimum  habemus  in 
casu  Domini  Holwell,  et  ejus  comitum,  quo- 
rum perpauci  e carcere  in  Calcutta  evaserunt, 
omnes  quorum  paucis  diebus  postea,  febre,  in 
qua  vis  putrida  valde  se  exhibuit,  correpti 
sunt. 

v.;  J » • ' t • • • * ^ • i * A • * . \ . ' 

r • • r *•  • 

Victus  e carne  sola,  et  praecipue  salsa,  ut- 

o . 

' 1 

pote  causa  allatus  est.  Haec  certe  scorbu- 
tum,  an  vero  febrem,  inducit,  est  incertum. 
De  effluviis  animalibus  et  vegetabilibus  pu- 
tridis idem  sentio,  quamvis  anatomicus  bene 
notus  hujus  urbis,  quatuor  ex*  discipulis  suis, 
paulo  post  adfuerant  dissectioni  cadaveris,  ex 

abdomine  cujus  odor  maxime  foetidus  eru- 
perit, febre  affectos  esse,  ipso  solo  omnium 
excepto,  memorat. 

Sed  causa  frequentissima  et  certissima  fe- 
brium continuarum  est  contagio,  vel  halitus 
e corpore  alicujus  eodem  morbo  laborantis 
oriens. 

Naturam  hujus  veneni  majoribus  nostris 
lion  bene  cognitam  fuisse  videtur  ; et  quam- 
vis temporibus  recentioribus  multum  in  repe- 
riendo  methodos,  ad  id  prohibendum  et  tol- 
lendum effectum  est,  principia  ejus  intima 
scrutationem  nostram  adhuc  certe  eluserunt. 

• * r‘  ' J * Jt  £▼,£»*...-  * ' 

Ab  observationibus  Doctoris  Haygarth, 
multo  plures,  quam  olim  putatum  est,  effectus 
ejus,  quanquarrl  expositos  dosi  ejus  satis  mag- 
nae, evadere  videtur  ; eodemque  tempore  id 

non  tam  late  extendere,  ut  multi  sibi  persua- 
serunt, apparet. 

Ille  putat  unum  solum  in  triginta,  vel  tri- 
ginta et  tribus  ei  satis  expositis  incolumem 
evadere,  nam  in  cubiculis  mundis,  et  bene 
ventilatis,  actio  veneni  multum  minuitur ; et 
rebus  sic  se  habentibus,  latius  paucis  pedibus 
a corpore  aegri  non  diffunditur,  nisi  quidem 
flumen  aeris  spiret  super  lectum,  nam  sic  con- 
tagionem ad  majorem  distantiam  posse  com- 
municari veri  est  simile. 

Multum  de  modo,  quo  contagio  primo  in 
corpus  se  insinuet  scriptum  est : sed  nulla 
certa  scientia  de  hac  re  adhuc  prolata  est. 
Quomodo  difliisa  est  quoque  argumentum  dis- 
putationis praebuit.  Nonnulli  id  chemice  cum 
aere  esse  commistum  atmospheriae  proposue- 
runt ; aliis  id  tantum  in  hac  suspendi  affir- 

mantibus.  Doctore  Haygarth  testante,  id  in 
solutione  aere  atmospherico  tenetur  $ eique 
opinioni  maxime  consentio. 

Quod  ad  modum  operandi  pertinet,  alii 
effectibus  stimulantibus,  alii  collapsu,  et  sunt 
qui  effectibus  sedantibus  fermentum  putri- 
dum massae  fluidorum  circulantium  praeben- 
tibus id  agere  contendunt ; vel  quod  verisi- 
milius est,  id  vim  suam  in  systematis  irritabi- 
litatem exercere,  eodemque  tempore,  id  quas- 
dam e secretionibus  in  putridinem  rapere  est 
condendum. 

* 

Ex  omnibus  excretionibus  illa  per  alvum 
infectionem  inducendi  majorem  vim,  quam 
spiritus  et  materia  ex  superficie  corporis  ex- 
halata, habere  videtur.  Contagionem  in  sys- 
tema cum  spiritu  ex  ore,  faucibus  et  bronchiis 
absorptum  est  verisimile. 

Doctor  Haygarth  opinionem  in  quam  in- 
ire non  possum,  scilicet  communem  senten- 
tiam medicorum  et  nutricum  non  proclivium 
existentium  contagioni  esse  falsam,  profert. 
Ad  hanc  probandam  analogiam  medicami- 
num quorundam  (ut  opii)  effectibus  quorum, 
ut  bene  notum  est,  corpus  humanum  ex  lon- 
go usu,  fit  immune,  memorat.  Sed  idem  di- 
cit, usu  hujus  narcotici  sublato,  etiam  in  bre- 
ve tempus,  aegrum,  eo  iterum  adhibito,  effec- 
tus solitos  ex  copia  communi  medicaminis 
sumpta  experiri ; igitur  medicos  non  semper 
aerem  pestiferum  inspirandi  consuetudinem 
habentes  effectibus  veneni  pariter  ac  alios 
proclives  esse. 

Haec  opinio,  tamen,  maxime  dubia  esse 
apparet,  et  ab  analogia,  ex  qua  sumitur,  mi- 
nime est  accurata,  nam  aliqui  qui  praeparatio- 
nes opii  sumere  solebant,  et  qui  dosi  solitae 

non  afficiebantur,  quamvis  medicamentum  per 
aliquod  tempus  antea  omiserant,  mihi  noti 
sunt.  Nobis  quoque  medicos  et  nutrices  in 
nosocomiis  contagionem  saepe  evadere,  dum 
cognati  aegrotantis,  qui  eum  viserunt  morbo 
infecti  sunt,  innotescit.  Quoque  cognovimus 
homines  nocentes  vestimenta  impune  induis- 
se, quae  tamen  infectionem  aliis  veneno  haud 
assuetis,  communicarunt. 

Intervallum,  latent  dictum,  contagionis, 
vel  illud  spatium  quod  intercedit  a tempore, 
quo  contagio  in  corpus  accepta  fuit,  donec 
infectio  vel  symptomata  febris  superveniunt, 
a paucis  horis  ad  duas  menses  variat.  Sed 
tempus  solitum  variat  ab  diebus  decem  ad  vi- 
ginti  quinque,  vel  triginta. 

METHODI  PROHIBENDI. 


Typho  in  familiis,  scholis  vel  confertis  lo- 
cis apparente,  aeger  in  parte  remota  aedis  sta- 
tim  est  locandus ; et  omnis  communicatio 
cum  ceteris  stricte  est  prohibenda,  et  vasa 
aegro  necessaria  usui  ejus  solius  sunt  sepa- 
randa. Lectus  aegri  ita  est  locandus,  ut  aer 
circa  eum  libere  perfletur ; quam  minimum 
supellectilis  est  usurpandum.  Conclave  debet 
carere  tapete.  Vela  ductilia  lecti  non  sunt 
arcte  circumducenda ; sed  lucem  ab  aegro 
tantum  intercluderent.  Omnia  dejecta  sta- 
tim  sunt  tollenda : et  famula  quam  minime 
vaporem  ex  illis  orientem  debet  inhalare. 
Lintea  lecti  et  corporis  frequenter  sunt  mu- 
tanda. Vestes  ab  aegro  exutae  in  aquam  fri- 
gidam sunt  conjiciendae ; et  tunc  diligenter 

lavandae,  et  aeri  libere  exponendae.  Frus- 
tum serici  oleosi  infra  indusium  inferius  quo- 
que geratur. 

Nullus  ignis  in  conclavi  est  servandus  ; et 
fenestrae  (praecipue  per  aestatem)  diligenter 
sunt  apertae  servandae ; etiam  per  noctem 
non  omnino  sunt  claudendae  ; et  haec  prae- 
scripta iis  in  conclave  exiguo  detentis  prae- 
sertim sunt  necessaria.  Quoniam  odor  aceti 
aegro  est  gratus  et  jucundus,  circa  lectum 
hoc  spargatur  ; et  curantes  non  debent  se- 
dere, et  praesertim  non  dormire,  cum  rivus 
aeris  super  corpus  aegri  perflati  eos  versus  ve-, 
hitur. 

In  carceribus,  nosocomiis,  navibus,  casis 
militaribus,  majore  cura  opus  est. 

i 

Cum  fumigationes  diversae  sunt  maxime 


DE  TYPHO. 


27 


utiles,  nonnullae  earum  longe  abhinc  lauda- 
tae sunt,  ut  ustio  ligni,  tabaci,  pulveris  nitrati, 
&c.  Sed  haec  tantum  expellendo  aera  cor- 
ruptum et  promovendo  ventilationem  mecha- 
nice agere  videntur : fortasse,  quoque,  cu- 
rantibus solummodo  fiduciam  dant.  Fumiga- 
tiones acidae  recentius  adhibitae  sunt  adhuc 
majoris  momenti.  Ex  his  acidum  nitrosum, 
ut  a Doctore  C.  Smith  praescriptum,  maxime 
commodum  et  efficax  existit.  Fumi,  injicien- 
do nitratem  potassae  in  acidum  sulphuricum 
calefactum,  et  agitando  misturam  subinde  vi- 
trea spatula  obtinentur. 

Cum  contagio  vehementissima  est,  et  cum 
multi  aegri  in  eodem  loco  inclusi  sunt,  vasa 
circa  decem  pedes,  aliud  ex  alio,  sunt  locan- 
da. Sed  in  conclavi  longo,  et  non  conferto, 
pedes  quindecim,  vel  viginti,  inter  ea  interce- 
dant. 

Fumigationes  circiter  duas  horas  per  sin* 
gulas  vices  plerumque  sunt  continuandae, 
quod  fumi  acidi  minimum  molestiae  aegris 
efficiunt ; et  omni  mane  sunt  repetendae,  va- 
sis sub  lectis  aegrorum  latis,  et  interdum  per 
breve  tempus  subter  iis  servatis. 

Acidum  muriaticum  et  sulphurosum  quo- 
que in  usum  venerunt,  et  certe  vires  habent ; 
sed  ad  ea,  cum  aegri  e conclavi  amoti  sint, 
tantum  confugi  potest. 

Lavatio  corporis  aegri  quoque  est  utilis  ; 
et  curantes  certe  vestes  suas  mutare  debent, 
priusquam  in  multitudinem  veniunt : nam 
Doctori  Haygarth  minime  consentire  pos- 
sum, hominem  non  posse  fieri  fomitem  nisi 
ipse  afficiatur. 

METHODUS  MEDENDI. 

In  primis  stadiis  febris  continuae  confu- 
giendo ad  frigidam  affusionem,  ut  a Doctore 
Currie  praescriptam,  progressui  ejus  magis 
obstatur : “ When  there  is  no  sense  of  chill- 
“ ness  present,  when  the  heat  of  the  surface 
“ is  steadily  above  what  is  natural,  and  when 
“ there  is  no  general  or  profuse  sensible  per- 
cc  spiration.” 

Fortasse  Doctor  addidisset  usum  ejus  non 
tam  multum  indicari,  cum  symptomata  ca- 
tarrhalia  adsunt ; vel  cum  auctus  fluxus  ad 
pulmones  existit. 

His  exemplis  exceptis  aeger  ab  ea  multum 
levatur.  Calor  minuitur  $ pulsus  decidit  5 

delirium  saepe  cessat ; anxietas  febrilis  mul- 
tum decrescit ; et  somnus  tranquillus  et  quie- 
tus plerumque  sequitur.  Una  applicatio  ta- 
men raro  sufficit,  et  symptomata  post  aliquod 
temporis  iterum  apparent,  quamvis  vi  minuta ; 
affusio  repetita  igitur  est  necessaria,  eamque 
eadem  commoda  ac  antea  sequuntur*  Ex 
affusione  hoc  modo  saepius  per  diem  admota, 
vis  morbi  vel  prorsus  superatur,  vel  multo  mi- 
tior saltem  quam  antea  redditur. 

Cum  ex  prejudiciis  aegri  vel  curantium  ad 
affusionem  frigidam  non  confugitur  5 affusio- 
nem tepidam  vel  frigidam  lavationem,  admo- 
veamus.  Hae,  quamvis  symptomata  minuunt, 
raro  morbum  tollunt.  Si  multum  debiltatis 
adest,  hoc  remedio  non  licet  nobis  uti ; sed  per 
totum  cursum  morbi  idonea  est  ratio,  et  sen- 
sibus aegri  gratissima,  inspergere  corpus  fre- 
quenter aqua  tepida  et  aceto. 

Cum  fluxus  auctus  caput  versus  adest, 
hoc  est  abradendum,  et  frequenter  cum  aqua 
et  aceto  est  lavandum,  nisi  admovere  epispas- 
ticum  parti  sit  necessarium. 

j 

Diu  fuit  consuetudo  emetica  ad  initium 
febris  exhibere ; et  haec  in  nonnullis  casibus 
certe  morbum  sustulerunt.  Rebus  sic  se  ha- 
bentibus emeticum  tuto  et  commode  exhi- 
beamus, sed  ut  repetatur,  quia  aegrum  mul- 
tum debilitat,  minime  essem  auctor.  Emeti- 
cum quoque  in  materias  morbidas  e ventriculo 
expellendo  adjuvet ; sitim  levat ; et  in  qui- 
busdam casibus,  nauseam,  quae  adest,  minuit. 

Ad  initium  hujus  febris,  et  in  aegris  ple- 
thoricis,  missio  sanguinis  generalis  ab  aucto- 
ribus vetustioribus  laudata  est ; sed  eam  fre- 
quentius laedere  quam  prodesse  mihi  vide- 
tur. Si  magnus  fluxus  ad  ullam  partem  oc- 

currit,  missiones  sanguinis  locales,  me  judice, 
sufficient ; et  hae  debilitatem  sequentem, 
semper  a generali  missione  inductam,  non 
efficiunt. 

Diaeta  oportet  esse  frigida  et  parca,  e 
fructibus,  et  materiis  vegetabilibus  constans  ; 
quidem  ad  idoneum  victum,  natura  duce  per- 
ducimur, iliique  nunquam  debet  obstari.  In 
stadiis  posterioribus,  tamen,  cum  multum  de- 
bilitatis urget,  sorbitiones,  vel  potius  gela- 
tinae,  ad  vires  sustentandas,  sunt  conceden- 
dae. Aegro  quoque  satis  potus  frigidi  est 
suppeditandum,  qui  cum  acidis  mineralibus 
vel  vegetabilibus  grate  acescat.  Haec  sunt 
anteponenda ; aqua  hordei,  panis  tostus  cum 
aqua,  vel  tenuis  cerevisia  potest  exhiberi,  sed 
succus  citri  medici  est  optimus,  et  plerumque 
potus  maxime  jucundus  aegro.  Aurantia  et 

omnes  fructus  aciduli  sunt  commodissima, 
atque  ad  aegri  libitum  possunt  sumi. 

Quod  stimulus  stercoris  retenti  maxime 
nocet,  alvum  servare  solutam  oportet,  idque 
potius  usu  laxantium  lenium  quam  clysmatis, 
ut  a Doctore  Culleno  praescriptum  est.  Cau- 
tela tamen  in  exhibendis  catharticis  in  hoc 
morbo  opus  est ; quod  magna  dosis  aliquan- 
do nullos  effectus  edit,  dum,  aliis  tempori- 
bus, parva,  effectus  validos  exhibet.  Mag- 
nesia vel  rheum  palmatum,  sales  medii,  ja- 

lapa,  calomela,  &c.  sumantur,  quae  ad  nau- 

\ 

seam  inducendam  minus  sunt  proclivia,  si 
cum  quodam  aromatico,  ut  pimento  conjunc- 
ta. Aliquando  tamen  cathartica  in  ventri- 
culo non  manebunt ; cum  hoc  accidit,  vel 
cum  aeger  ea  sumere  nolit,  clysmata  sunt  ne- 
cessaria. 

E 

Nausea  gravi  vel  vomitu  oborto  per  cur- 

• . 

sum  febris,  nihil  quam  haustus  effervescens  ei 
obstandi  majorem  vim  habet.  Optimus  (ut 
mihi  videtur)  est  ille  compositus  ex  acido  ci- 
trico  et  sub-carbonate  potassae.  Hic  fortasse 
vires  refrigerantes  quoque  habet ; cum  tamen 
vomitum  non  levat,  opium  in  diversis  formis 
sit  utile,  et  mixtus  aer  aetheris  sulphurici 
cum  alcohole  aromatico  prodesse,  omnibus 
aliis  modis  frustra  lentatis,  vidi.  Sudor  in- 
ductus irritationem  ventriculi,  ut  a Sydenham 
fertur,  levandi,  magnam  vim  habet.  Opiata 
in  Typho  exhibere  solitum  est,  et  optimos  ef- 
fectus soporem  inducendo  et  illud  dilirium 
quod  pervigiliam  sequitur,  levando,  interdum 
praebent ; alias  tamen,  augendo  febrilem  calo- 
rem, et  praecipue  sitim,  evidenter  nocent, 
dum  eodem  tempore  soporem  non  inducunt, 
atque  anxietatem  et  dilirium  augent.  Ullo 
ex  his  symptomatibus  invadente,  opiata  sta- 

tim  sunt  omittenda ; sed  in  plerisque  casi- 
bus certe  prosunt  et  exhiberi  debent. 

In  progressu  Typhi  stimulantia  semper  sunt 
utilia.  Ex  his  praecipuum  est  vinum.  Nul- 
lo magno  renixu  vel  nullo  magno  fluxu  san- 
guinis ad  ulla  e visceribus  maximis,  existen- 
te,  usus  vini  in  hoc  morbo  est  utilis  quamdiu 
aegro  sit  jucundus.  Cum  ex  eo  pulsus  fit 
plenior,  et  magis  praesertim  quoque,  si  tar- 
dior evadit,  et  cum  calor  et  delirium  eodem 
tempore  levantur  tamdiu,  multo  cum  fructu 
exhiberi  potest. 

Parvis  quantitatibus  plerumque  incipimus, 
ut  unciis  sex  ad  uncias  septem  in  dies,  idque. 
cum  aqua  mixtum  damus  ; sed  augere  dosin 
saepe  est  necessarium.  Vini  libra  una  vel  al- 
tera viginti  quatuor  horarum  spatio  concedi 
potest.  Quantitas  tamen  media  ex  unciis 

decem  ad  uncias  duodecim  in  dies  sit.  Cum 
ex  aliqua  re  peculiari,  vinum  non  potest  ex- 
hiberi, cerevisia  sufficiatur,  vel  liquor  dictus 
cyder , vel  spiritus  ardentes,  optime  conve- 
nient, et  interdum  in  ventriculo,  vino  ejecto 
manebunt.  Tamen  cum  aqua  sunt  dilu- 
endi. 

Alia  stimulantia  quoque  sunt  laudata. 
Sed  vere  est  simili,  vinum  usui  eorum  super- 
sedere posse.  Cum  tamen,  nec  vinum  nec 
spiritus  sumi  possunt,  tinctura  cardomi  vel 
tinctura  aromatica  experiatur. 

Cinchona  a nonnullis  multum  fuit  lauda- 
ta, sed  aegris  in  stadiis  profectis  fastidium 
movere  solet ; et  cum  hoc  fit,  plerumque  ejici- 
tur vomitu  : vim  ejus  quoque  tam  magnam 
ac  perhibetur,  non  esse  probabile  est. 

Sudorifica,  et  praesertim  preparationes 
antimonii,  remedia  maxirne  laudata,  et  soli- 
ta in  hoc  morbo  olim  fuerunt,  et  adhuc  ali- 
quando j n usum  veniunt.  Sed  usus  eorum 
in  vero  Typho,  ab  effectibus  evidenter  debi- 
litantibus, maxime  esse  dubios  videtur. 

In  quibus  casibus  antispasrnodica  quoque 
praescribere  necesse  visum  est.  Spasmo  su- 
perveniente,  res  me  judice  plerumque  est  de- 
speranda. Sed  si  his  utendum  est,  opium 
certe  est  praestantissime;  proximum  ei  est 
balneum  calidum,  vel  calida  fomenta;  haec 
quoque  somnum,  aliis  frustra  tentatis,  indu- 
cunt. Moschus,  eam ph ora,  ammonia,  imo 

etiam  phosphorus  exhibita  sunt.  Sed  ea  non 

# 

tarrj  multo  referre  puto,  phosphorus  praeser- 
tim omnino  in  desuetudinem  abiit. 


Acida,  muriaticum  et  oxy muriaticum  a 

medicis  quibusdam  multum  laudata  sunt* 
quia  corpori  oxygenium  praebeant,  habentur» 
Sed  ea  hoc  modo  agere,  dicere  non  possu- 
mus, utrum  enim  oxygenium  in  his  substan- 
tiis revera  existit,  nunc  non  constat. 

Multa  alia  medicamenta  temporibus  di- 
versis, prolata  sunt,  ut  arsenicum,  spuma  ce- 
revisiae  ( Anglice  yeast f).  Ea  raro  tamen  exhi- 
bita sunt,  et  bonos  eorum  effectus  non  pos- 
sum probare.  Febre  inclinata,  et  aegro  vires 
recuperante,  lenis  exercitatio  plurimum  pro- 
dest. Cinchona  et  alia  tonica  tunc  quoque 
sunt  utilia,  et  ad  balneum  frigidum  multo 
cum  commodo  confugere  liceat. 

finis. 


Excudebat  C.  Stewart. 

